Η επίδραση της γωνίας γόνατος στην ενεργοποίηση αγωνιστών και ανταγωνιστών μυών των κάτω άκρων σε άτομα με νοητική αναπηρία
Creators: name: Πυργάκης, Ευάγγελος Γρηγορίου
Publisher: name: Aristotle University of Thessaloniki
Year: 2018
Subjects: Ρυθμός ανάπτυξης ροπής
Ηλεκτρομυογραφία
Νοητική Αναπηρία
Rate of torque development
Electromyography
Intellectual Disability

description: Σκοπός της παρούσας διατριβής ήταν η διερεύνηση της επίδρασης της γωνίας γόνατος στην ενεργοποίηση αγωνιστών και ανταγωνιστών μυών των κάτω άκρων σε άτομα με Νοητική Αναπηρία (Ν.Α.). Στην έρευνα έλαβαν μέρος εθελοντικά είκοσι ενήλικοι άνδρες από τους οποίους οι δέκα είναι άτομα με Ν.Α. ενώ οι υπόλοιποι χωρίς Ν.Α. (Χ.Ν.Α.). Μέσω ισομετρικής δυναμομετρίας και ηλεκτρομυογραφίας, αξιολογήθηκε η μέγιστη ροπή, η μέση ροπή της μέγιστης ενεργοποίησης, ο μέγιστος Ρυθμός Ανάπτυξης Ροπής (ΡΑΡ), ο χρόνος που χρειάστηκε για την επίτευξη του μέγιστου ΡΑΡ, το ποσοστό ενεργοποίησης του δικέφαλου μηριαίου μυός σε σχέση με την μέγιστη ενεργοποίηση, το ποσοστό ενεργοποίησης του έξω πλατύ μυός σε σχέση με την μέγιστη ενεργοποίηση και η μέση τιμή της ενεργοποίησης του έξω πλατύ μυός. Παρατηρήθηκαν στατιστικά μειωμένες τιμές για τα άτομα με Ν.Α. σε σύγκριση με τα άτομα Χ.Ν.Α. στη μέγιστη ροπή, στη μέση ροπή της μέγιστης ενεργοποίησης, στο μέγιστο ΡΑΡ, στη μέση τιμή της ενεργοποίησης του έξω πλατύ μυός, ενώ επίσης διαπιστώθηκε σημαντική αύξηση στο χρόνο που χρειάστηκε για την επίτευξη του μέγιστου ΡΑΡ στην γωνία των 90° για τα άτομα με Ν.Α. έναντι των ατόμων Χ.Ν.Α.. Επίσης έγινε και Spikes ανάλυση όπου αξιολογήθηκαν η μέση συχνότητα των Spikes, ο ρυθμός διέλευσης από το μηδέν και το μέσο εύρος των Spikes, από τα οποία παρατηρήθηκαν στατιστικά μειωμένες τιμές για τα άτομα με Ν.Α. σε σύγκριση με τα άτομα Χ.Ν.Α. μόνο στο μέσο εύρος των spikes. Οι μεταβολές που παρουσιάστηκαν μεταξύ των παραμέτρων αυτών μπορούν να αποδοθούν στον καθιστικό τρόπο ζωής των ατόμων με Ν.Α. και το έλλειμα αυτό φαίνεται να αντανακλάται σε διαφοροποιήσεις στη λειτουργία του κεντρικού νευρικού συστήματος των ατόμων με Ν.Α., που ενδεχομένως μπορούν να αποκατασταθούν με οργανωμένα προγράμματα άσκησης. Επίσης από τα αποτελέσματα της παρούσας εργασίας φαίνεται πως πρέπει να λαμβάνεται υπόψη η γωνία της άρθρωσης που εκτελείται η σύσπαση, αφού οι μεγαλύτερες διαφοροποιήσεις στις μεταβλητές που μελετήθηκαν εντοπίστηκαν όταν το γόνατο βρίσκεται σε κάμψη
description: The purpose of this thesis was to investigate the effect of knee angle on the activation of agonists and antagonist muscles of the lower limbs in people with intellectual disability. Ten adult males with and 10 without intellectual disability participated voluntarily in the study (ID and noID, respectively). The following parameters were evaluated by means of isometric dynamometry and electromyography (EMG): the maximum torque, the mean torque of maximal activation, the maximum rate of torque development (RTD), the time to maximum RTD, and the EMG of the biceps femoris and vastus lateralis. Statistically significantly reduced values were observed for the ID in comparison to the noID group in the maximum peak torque, in the mean torque of maximal activation, in the maximum RTD, in the mean EMG of the vastus lateralis, and a significant increase was observed in the time taken to achieve the maximum RTD at 90° knee flexion for the ID compared to the noID group. Spike analysis revealed reduced values for the ID in comparison to the noID in the mean spike amplitude, but not in the zero-cross rate. The observed differences can be attributed to the sedentary lifestyle of people with intellectual disability and this deficit appears to be reflected as deficit in the central nervous system function of the ID group, which may eventually be restored with organized exercise programs. Also from the results of the present study it seems to be necessary to take into account the joint angle during a contraction, since the larger variations in the studied variables were detected when the knee is in flexed position